สวัสดีค่ะ คุณ ดิฉันอายุ 29 มีเรื่องจะรบกวนอยากจะปรึกษาค่ะคือ ประจำเดือนมาล่าสุดวันที่ 23 มิย มีเพศสัมพันธ์ 13 กค (ป้องกันโดยถุงยางอนามัย เช็คดูแล้วไม่รั่ว) ตอนนี้มีอาการคล้ายกับ PMS คือปวดเนื้อปวดตัว มีตกขาว เหมือนประจำเดือนจะมา แต่ก็ยังไม่มาค่ะ ใช้ที่ตรวจครรภ์ 1,8,9,12 สค ผลทั้ง4รอบคือขีดเดียว ตอนนี้แอบกังวลมากๆเลยค่ะว่าผลที่ตรวจ เป็นไปได้มั้ยคะที่จะผิดพลาด ขอขอบสำหรับคำปรึกษาค่ะ
สวัสดีค่ะ การยืนยันการตั้งครรภ์ทำได้โดยการตรวจระดับฮอร์โมนที่สร้างจากรกในปัสสาวะหรือในเลือด โดยการตรวจปัสสาวะให้ผลบวกได้ 10-14 วันหลังมีการปฏิสนธิ หากประจำเดือนมาช้ากว่า 35 วันนับจากครั้งก่อน อาจมีการตั้งครรภ์ แต่หากตรวจเองแล้วให้ผลลบแต่ประจำเดือนก็ยังไม่มา แนะนำไปยืนยันผลที่รพ.อีกครั้งการมีเพศสัมพันธ์หากใส่ถุงยางอนามัยที่ไม่ขาดไม่รั่ว ใส่ตลอดการมีเพศสัมพันธ์ โอกาสตั้งครรภ์น้อยกว่า 2%การปวดตามตัว มีตกขาวนั้น ไม่ได้เป็นสัญญาณว่าตั้งครรภ์หรือไม่ตั้งครรภ์ แนะนำยืนยันการตั้งครรภ์ดังวิธีที่กล่าวไป